Filadelfia (Paragvaj)

Filadelfia je grad na sjeverozapadu Paragvaja, od 7,062 stanovnika, koji se nalazi u Departmanu Boquerón u kom je administrativni centar. Ona je i administrativni centar istoimenog distrikta koji ima 19,500 stan. Geografija Filadelfia se nalazi 459 km sjeverozapadno od glavnog grada Asuncióna. Historija Historija tog grada počela je kad je 1,572 menonitskih emigranata iz Sovjetskog Saveza, osnovalo 1930. u dotad pustom kraju koloniju Fernheim. Ona je u startu imala 12 sela sa po 20-30 farmi (danas ih ima 25). U samom centru je zbog dovoljno podzemnih voda, 1931 podignuta Filadelfia, kao centar kolonije. Ona je planski izgrađena sa ortogonalnim rasporedom ulica širokih do 30 metara i 1050 jednakih parcela površine 0,75 hektara. Prvi industrijski pogon bila je pilana, uz čiju pomoć su podignute crkva, škola, vijećnica (danas muzej), bolnica, mljekara i štamparija Mennoblatt. Uz pilanu je vremenom izrasta industrijska zona. Veliki poticaj razvoju kolonije bio je takozvani Milionski kredit dobijen 1950-ih od američkih Menonita. Njime je podignuta termoelektrana, aerodrom i cesta Transchaco 1960-ih, koja je izvukla koloniju iz izolacije i pomogla plasiranju njenih proizvoda. Dekretom paragvajske vlade - 1993. postala je administrativni centar Departmana Boquerón. Nakon tog je 2006. osnovan Distrikt Filadelfia, na teritoriju od 13.879 km² Pored Menonita i njihovih potomaka, kojih ima oko 3,500 u Filadelfiji danas žive i druge etničke grupe i kršćanske denominacije. Filadelfia danas nudi infrastrukturu i usluge za cijelu regiju. Od skromne menonitske kolonije, postala je metropola golemog teritorija. Pripreda i transport Ekonomija Filadelfije bazira se na ratarstvu i stočarstvu uz koju su izrasli pogoni prehrambene industrije kompanija; COOP Fernheim-Neuland), Agro-Chaco i Frigo-Chaco. Izvori Vanjske veze Municipalidad de Filadelfia (službene stranice) (es)